Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség
Paragraph Index: 2727

g) a munkaprogramban elõírtak és a gyakorlati végrehajtás közben tapasztalt paraméterek közti nem megfelelõségek kezelését a vonatkozó minõségirányítási elõírások figyelembevételével. 5.035. Az üzembe helyezési munkaprogramokban foglaltak végrehajtását, az összegyûjtött információk hitelességét a tevékenységekben résztvevõ, felelõs személyzet igazolja. 5.036. Az üzembe helyezés során el kell végezni az átmeneti tároló biztonsági osztályba sorolt rendszereinek és rendszerelemeinek üzemeltetés elõtti állapotát tanúsító vizsgálatait és annak dokumentálását („0” állapot felmérés és rögzítés). 5.037. Az üzembe helyezés során összegyûjtött tapasztalatokat és az átmeneti tárolóra vonatkozó adatok pontosítását a Végleges Biztonsági Jelentésbe be kell építeni. 5.5. ÜZEMELTETÉSI FELTÉTELEK ÉS KORLÁTOK 5.5.1. Általános követelmények 5.038. Az átmeneti tároló tervének biztonsági értékelése, valamint az üzembe helyezési próbák és üzemeltetési tapasztalatok alapján meg kell határozni a létesítmény üzemviteli paramétereire vonatkozó azon feltételeket és korlátokat, továbbá a rendszerekre, rendszerelemekre, valamint a személyzetre és tevékenységekre vonatkozó azon követelményeket, melyek szükségesek:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes